
                          Kos
Jelmondata: Én vagyok!

Mese – A piros cipők

Volt egyszer egy kislány, aki nagyon szegény volt, de belül gazdagnak érezte magát. Néhány rongyból saját kezűleg csinált magának egy pár piros cipőt. (Jelképesen nézve: piros szín = Mars, Kos, saját akarat = önfejűség, vér, szenvedély színe.) Elhaladt mellette egy lovas kocsi, amelyben egy finom hölgy ült (ő megtestesíti mindazt, amit konvenciónak nevezünk). Hazaviszi a gyereket, és elégeti a piros cipőit. A kislányt kimossák a piszokból, és babát csinálnak belőle, fehér ruhácskába öltöztetik. A kos leány továbbra is vágyakozik a piros cipői után, s egy cipésznél titokban beszerez magánk egy pár pótcipőt. Elmegy benne a templomba, s mindenki az ő cipőjét nézi, ő is beleszeret a cipőkbe. Jelentik viselkedését a finom hölgynek. A lányt megalázza érte, a cipőjét eldugják. Ő titokban megkeresi, s újra és újra felveszi. Végül megtörténik a dráma, a cipők elkezdenek táncolni vele és ő nem tudja abbahagyni, míg mérhetetlen kimerültségben egészen a bakó házáig táncol, aki levágja a lábait. A lábak akkor betáncolnak az erdőbe, s elmerülnek a cipőkkel együtt. Úgy fogalmazhatnánk, hogy a lány egész életére szóló büntetést kapott, hiszen az önteltségnek nagy az ára.

A mai Kos lányok vad oldalukat, a belső tigrist már rég elfeledték, vagy túl korán megtanulták, hogy az életben maradásnak feltétele ha „krétát nyelnek” = ha kedvesek, jók lesznek és fehér fodros ruhácskát vesznek fel. Sok kos energiájú nő mondja: ez a mese az én életemről szól. Ötéves koromig megvolt ez az erőm. Hét-nyolc évesen már sápadt, gátlásos voltam. Ekkorra már elégtek a piros cipőim.

Feladat: minden érintett nő készítse el saját kezűleg a második piros cipőjét! Találjanak vissza az amazon erőhöz.

Ahhoz, hogy ráérezzünk a Kos lelkére, legjobban tesszük, ha belehelyezkedünk az első tavaszi hónap rügyfakasztó születési hangulatába. Nem a télre tekint vissza, hanem a feltörekvő új élet felé irányul, a fény győzelme a sötétség felett.

Elindul, mint úttörő, felfedezni a világot. Kezdeményez és elkezd, mert az ösztönére hallgat.

Túláradó temperamentum, lobbanékony, dinamizmus jellemző rá. Jellemző szerepre tör. Szereti a szabadságot, kötetlenséget, társasági ember, szellemes, jó barát. Nagyon fontos számára, hogy neki legyen igaza. Célratörő, érvényesülni akaró. Nem tűri a „két dudás egy csárdában” helyzetet, minden azonnal kell neki. Nem bírja a várakozást, nincs türelme. Ha valamit megszerzett, fölösleges neki. Számára legfontosabb a harc, a küzdelem, a bizonyítás. A legjobb, legtöbb sportoló közülük kerül ki. Ha tétlenségre kényszerül, elveszíti életkedvét. Minden férfi Kosnak éli meg önmagát, és minden nő a Kost keresi a férfiban!

Világképe egyszerű: fekete – fehér, barát – ellenség. Mindig önmaga a kiindulási pont. „Én normális vagyok, aki olyan, mint én, az normális, aki nem olyan, mint én az nem normális”. „Nincs lehetetlenség, csak tehetetlenség”. 

Ha valaki nem érti, agresszívan beleszól, kikéri magának, mindig ugyan azzal az infantilis bájjal és derűvel közelít mindenkihez. Ha biztonságra, kényelemre, harmonikus együttélésre vágyik valaki, ezt a Kos jegyű embernél nem találja meg.

Kos a mindennapokban

A beosztott szerepét nem tudja elviselni. Inkább vezetői hangnemet szeret alkalmazni, vezetőjével szemben ez elég furcsán hat. Fejjel megy a falnak, a botrány sem fogja vissza. Szereti a kipróbálatlan utakat, a vezetés csak addig érvényes számára, míg felnéznek rá, utána gyorsan odébbáll. Büszke, szeret a társaság középpontjában lenni. Nyugtalan, de nem haragtartó. Nem méri fel a veszélyt, azonnal nekiindul a dolgoknak. Egyenesen kell vele beszélni. Nyílt sisakos. Jelmondata: AKAROK. Ez a hozzáállás hosszútávon magányossá teszi, amennyiben nem engedi érvényesülni olykor a TE és a MI szempontot. Az ilyen típusú Kosnak rá kell találnia ellentétére, a Mérlegre, az ellentétek kibékítése céljából. Amit a Kos elválaszt, elvág, azt a Mérleg összerak, kibékít, egyensúlyba hoz.

A Kos házassága
Amíg ő hordja a kalapot nincs gond, de ha az érdeklődés csökken irányában, keresni fog valakit, akinél ő az első. Ajánlatos gyakran dicsérni szépségét, tökéletességét. Két Kos esetén mindig új dolgot kell kitalálni, mert ha nem, egymás ellen fordulnak. Sosem szabad behódolni neki, hisz számára a hódítás a legfontosabb. A rövid pórázt nem bírja. Nem ismeri az üresjáratot, a csendet nem szereti. Csak akkor rak rendet, ha nincs más teendője. 

Ellentétpárjai: Hal, Mérleg, Bika

A Kos, mint szerető

 Fontos számára, hogy a szenvedélyt állandó izzásban tartsa partnere. Határozott, lényegre törő, nem körülményeskedő, erotikus, jó szerető. Meggondolatlanul beleugrik egy-egy szerelmi kalandba azzal a meggyőződéssel, hogy ez az igazi szerelem. Ha már igazán szerelmes, becsületessége megakadályozza, hogy megcsalja szerelmét.

Ha egy Szűzzel kerül össze, nem bírja a Szűz tesze-toszázását, a Szűz megfutamodik a rámenős Kostól. 
A Kos, mint szülő

Határozott, kemény, olykor kíméletlen. Gyakran nem veszi figyelembe a gyermek életkorát. Amit magából ki akar hozni, azt várja el gyermekétől is, - türelmetlenül.  

A Kos aktívabb, férfias jellemű, a nők is férfias tulajdonsággal rendelkeznek. Nem kivár, hanem elébe megy az eseményeknek. A Kos nők szívesebben járnak nadrágban, sportjuk a lovaglás. Nehezen tűr ellentmondást, hamar eljár a keze.

A Kos, mint gyerek

Kihívja a sorsot maga ellen, nem könnyű gyerek. Korán kialakul az egyénisége, nem tűr ellentmondást. Nyers modorát csiszolni kell. Tervezgetni nagyon szeret, de nincs kitartása, ezért végrehajtás közben elveszítheti érdeklődését, türelmetlenné válhat. Szexuálisan hamar érik, nagy energiáját sporttal kell levezetni. Heves, rámenős, ugyanakkor hihetetlenül jóindulatú, naiv, hősies. Ha agresszívan bánnak vele, erőszakossá válik. Gyengéden és jóindulattal próbáljuk meg korlátok között tartani féktelen természetét, mert ahol ösztönei és indulatai szabadon garázdálkodhatnak, ott hamar házi zsarnokká válik. Szükség van a tekintélyre, a komoly, nyílt fellépésre és logikus érvekre, mert csak ezekre hallgat.  Csak szeretettel lehet nevelni!

Feladat a Kos számára

Meg kell tanulnia hallgatni, befogadni, elfogadni, agresszióját kezelni, melyhez türelmet, kitartást kell tanulnia és a „szükségem van rád”, és a „legyen meg a te akaratod” hozzáállást. Legyen késztetése a mindig új tapasztalatokra, (egy gyermekkori álom valóra válhat, 70 évesen is meg lehet tanulni motorozni). 

A Kos foglalkozásai 

Sportoló, autóversenyző, bokszoló, vívótanár, állatidomár, vadász, orvos, fizikus, rendőr, katona, biztonsági őr, politikus, fegyvergyártó, kovács, általában műszaki foglalkozások, vésnök, szobrász, kézműves, fűtő, hegesztő, tűzoltó. 

Nap a Kosban van: azt a tulajdonságot az édesapjától várja (erős, hősies legyen, aki harcol a gyerekeiért). Ha nem ilyen az apa, akkor nincs tekintélye a gyereke előtt.

Vágyik a kalandokra, kedveli a veszélyes sportokat (hegymászás, kenuzás, sziklamászás). 

Hold a Kosban van: a Kos nők rendszerint korán vállalják az anyaságot. Anyaként kissé akaratos, karakán, erőteljes, tüzes, függetlenségre neveli gyermekét, óvakodik a túlzott érzelmi kötődéstől. (Pl: ha a Kos gyerek annyira kihozza a sodrából az anyát, hogy az lekever egy pofont neki, utána az anya kétségbe esik, a gyerek viszont egyetért a pofonnal. Ezért az az anya, akinek Kos a gyereke, úgy érzi, nincs sok esélye a gyerekkel szemben, harcos nőként kell vele szemben fellépnie.) Az ésszerű nevelési módszerek gyakran csődöt mondanak, gyakran a gyerek a szülők „tanítómestere”. 

Férfiként erős amazon típusú nőre van szüksége, szereti az önálló erős nőket.

Gyerekként nem a mama az első szava, hanem az „én tudom egyedül”. 

Soha nem fog felnőni, és ebben rejlik a bölcsessége is. Nem az a cél, hogy megjöjjön az esze, hanem, hogy ártatlan gyermeki tekintettel belevesse magát az élet izgalmas kalandjaiba.

Kos aszcendens

Nyitott típus, aki mindig aktív, céljaiért nagyon tud küzdeni, rettentően önérvényesítő. Nagy energiával kezd mindenhez, ő a legelső, a legösztönösebb, gyakran gondolkodás nélkül reagál. Olykor fejjel megy a falnak, önző, gyermekien naiv, képes bármit elhinni. Érvekkel meggyőzni nem lehet. Makacs, nem túl igazságos, nagyon dicsőségigényes. Élénk a szerelmi élete, nem szabad ellentmondani neki. Nyersen fogalmaz, nehéz természetű, rossz diplomata lenne. Egyszerre több partnerkapcsolatot is képes fenntartani. Mindent vehemensen, energikusan csinál.

Érzékeny testrésze: agy, izmok, fogak, koponya, arc, száj, fül

Megjelenése: erőteljes, markáns vonások, energikus arc, szúrós tekintet

Kedvenc színe: vörös, piros

Szerencsés napja: Kedd

Erőssége: szívós, kezdeményező, magabiztos

Gyengéje: agresszív, rebellis természetű

Hobbija, sportjai: vadászat, judo, aikido, karate, lövészet, öttusa, magasugrás, versenyfutás, autóversenyzés, boksz, torna, fafaragás, dobolás, fitness, ritmikus zene.

Stressz oldás: harcművészet, kardvívás, hegymászás, tenisz, labdajátékok, lövészet.

Fejlődési szintjei


Felsőszint – Vértanú

Az ő dolga, hogy akár az élete árán is megvédje a közösséget. Ezért kapja a legerősebb energiákat, a legerősebb akaratot, a legnagyobb tettvágyat, a legnagyobb erőt.


Középső szint – Vállalkozó

Önmagát akarja érvényesíteni. Harcol, ellentmondást nem fogad el, le akarja győzni a másikat. Minden ellenfél kihívás, az ellenállás erősíti. Nem lehet legyőzni, csak betörni.  


Alsószint – Ösztönök szintje

Nem tud dönteni, mindent kihívásnak vesz, nem mérlegel, erőszakos.

„Elkezdeni könnyű, kitartani nehéz.”

„Élni annyi, mint harcolni. Az élet, harc. ” 
(Szólás)
„Harcosok vagyunk, és a harcosoknak csak egy jár a fejükben: a szabadságuk.”
 (Carlos Costaneda) 

Kovácsné Tóth Klára:

Kos

Gyors észjárású, erős akaratú, vitatkozó kedvű.

Uralkodó típus.

Jelmondata: „Én vagyok”.

Uralma alá hajt mindent és mindenkit.

Határozott személyiség.

A tömegből, a szürke hétköznapokból kitörni igyekszik.

A kitartásban nem jeleskedik, de csodálatra méltó, ahogy lelkesedik.

Bátorság, kezdeményezőkészség, utazás irántivágy jellemzi.

Az unalmas munkát nem szereti.

Szeret központ lenni, sokat beszélni.

A társaságot jókedvre deríteni.

A tanácsot nem szívesen veszi. Ő akarja saját sorsát irányítani.

A vereséget hamar kiheveri.

Aki sértegeti, maga ellen bőszíti.

Végzetes hibát követ el az, aki vele szemben

Véleményét erőszakkal próbálja érvényesíteni,

Aki becsvágyásban, önérzetében megsérti.

Meg kell tanulnia érzelmein uralkodni.

Ő az, aki győzelem árán boldog akar lenni.

Nagy az önbizalma. Az újdonságok iránti tisztelet jellemző tulajdonsága.

Szüksége van érzelmi biztonságra.

Merész, elszánt, nyakas, szenvedélyes, általában hűséges,

Optimista alkat. Merészen lát neki a kifürkészhetetlen feladatoknak.

Néha türelmetlen, keresi a konfliktusokat.

Könnyen haragra gerjed,

De hamar ki is enged.

Azonnal jelzi, ha valami nem kedvére való.

Száguldó munkatempójú, vállalkozó kedvű.

Lényeglátó, célratörő, ambíciózus, kalandvágyó.

Közvetlen egyéniség, könnyen barátkozó.

Az emberek bizalmát könnyen megnyerő.

Nagy erők feszítik, szívesen teszi próbára az erejét.

Lesi az újat, a leküzdésre váró akadályokat.

Ha azokat leküzdi, nagyon tud örülni.

Az életnek inkább a napos oldalát keresi.

Szereti a véleményét önállóan kialakítani.

Tanácsait érdemes megfogadni.

Őt nem a múlt, inkább a jövő érdekli.
